
חוות דעת כלכלית

אני מוסר חוות דעתי זו במקום עדות בבית המשפט ואני מצהיר בזאת כי ידוע לי היטב, שבהתאם להוראות החוק הפלילי בדבר עדות שקר בשבועה בבית המשפט, דין חוות דעתי זו, כשהיא חתומה על ידי, כדין עדות בשבועה שנתתי בבית המשפט.


חוות דעת מומחה

שם: אלכס ויסמן.
מען ומקום עבודה: דקל 5 אור יהודה.

הרקע לחוות הדעת:
התבקשתי על ידי מר יונתן שגיב ת.ז. 200000001 ובאי כוחו, להגיש חוות דעת מקצועית בסוגיות הכלכליות הנוגעות להתחשבנות בין הצדדים, ובפרט להערכת יתרת החוב של מר עידו לביא ת.ז. 200000002, כלפי מר יונתן שגיב, על יסוד המסמכים שהועמדו לעיוני. 

להלן פרטי השכלתי:
1992-1995  	תואר מוסמך במנהל עסקים (MBA) באוניברסיטת תל-אביב, התמחות במימון
1987-1991 תואר בוגר בכלכלה באוניברסיטת תל-אביב

להלן פרטי ניסיוני:
החל משנת 2002       מנכ"ל FACTOR ייעוץ עסקי 
2013-2014                מנכ"ל חברת תוצרת הארץ, שוק סיטוני לישראל   
2009-2012                מנכ"ל מוריה, החברה לפיתוח ירושלים    
2005-2009     	           מנהל המחלקה הכלכלית באגד וסמנכ"ל כספים באגד החזקות 
2005-2004     	           מנהל אגף כלכלה ב-HOT  
2002-2000     	           מנהל מחלקת טלקום במשרד רו"ח&Young  Ernst
1998-2000	                סמנכ"ל בכיר (כלכלה ותקציבים) במשרד התקשורת  
1992-1998                כלכלן באגף תקציבים במשרד האוצר 

במהלך עבודתי צברתי מומחיות רבה בהכנת חוות דעת כלכליות ובתמחור פרויקטים, בביצוע ניתוחים כלכליים ועסקיים ובביצוע הערכות שווי.
בשנים האחרונות הכנתי חוות דעת כלכליות במסגרת הליכים משפטיים, כמפורט להלן:
· חוות דעת כלכלית והערכת שווי לחברת יהד יזמות ובניין בע"מ במסגרת מחלוקת מסחרית ותהליך פירוק שיתוף - 2011
· חוות דעת כלכלית לשפיר הנדסה אזרחית וימית בע"מ במסגרת מחלוקת מסחרית עם החברה המאוחדת לתיירות בע"מ, בנוגע לעלויות הפעלת מערך השאטלים בנתיב המהיר - 2023
· חוות דעת כלכלית לפורום חברות התחבורה הציבורית הפרטיות, אשר בחנה את המשמעויות הכלכליות שנבעו משינויים אקסוגניים בסביבה העסקית וסטייה במתווה ההסדר הענפי שגובש בין החברות לממשלת ישראל - 2024
· חוות דעת כלכלית לחברת דניאלי פארק הסחלבים בע"מ, במסגרת מחלוקת מסחרית עם קיבוץ בחן - 2024 
· חוות דעת כלכלית לחברת פסגות ניהול תחבורה בע"מ במסגרת מחלוקת עם אלון ריבוע כחול בע"מ בנוגע להסדרת המערך הניהולי של קבוצת אקסטרה תחבורה ציבורית - 2024

אני מצהיר בזאת כי אין לי כל עניין אישי בתוצאות חוות הדעת, וכי חוות דעתי זו נערכה על-פי מיטב ידיעתי, הבנתי המקצועית וניסיוני.
לצורך ביצוע העבודה הסתמכתי על דיוק, שלמות ועדכניות המידע שהתקבל. אין לי סיבה להניח שהנתונים שעליהם התבססה חוות הדעת אינם מדויקים או שלמים. לא ערכתי בחינה עצמאית של מידע זה, ותוצאות חוות דעתי ומידת דיוקה תלויות במהימנות, בשלמות ובעדכניות המידע והמסמכים שנמסרו לעיוני, אשר לא בוקרו על ידי, למעט בחינה כללית של סבירות הנתונים ביחס למוכר ולידוע לי.

זאת חוות דעתי:

ביום 14.9.2021 חתמו מר יונתן שגיב ומר עידו לביא על הסכם שותפות, שעניינו רכישת קרקעות ובניינים לצורך הקמה והפעלה של גני ילדים ואולמות שמחה (להלן: "הסכם השותפות"). הסכם זה לא מומש במלואו בסופו של דבר והוא מהווה רקע למערכת היחסים העסקיים שהתפתחו בין הצדדים בהמשך.
במסגרת הסכם השותפות נקבע, כי שני הצדדים יפעלו במשותף להעמדת מימון בנקאי לצורך קידום המיזמים המשותפים שיבוצעו על בסיס הסכם זה. תשלומי החזר ההלוואות שיילקחו על ידי השותפות לצורך קידום פרויקטים, ישולמו מתוך הרווחים שינבעו מן הפעילות המשותפת. כן הוסכם כי ככל שהבנק ידרוש העמדת הון עצמי לצד העמדת הלוואות, יעמיד מר יונתן שגיב את ההון העצמי הנדרש, וכי בגין ההון העצמי העודף שיועמד כאמור עבור מר עידו לביא, בהתבסס על חלקו היחסי בשותפות, ישלם מר עידו לביא למר יונתן שגיב ריבית בשיעור של 6% לשנה.
בהמשך לכך, ביום 17.5.2022 הקימו הצדדים את חברת "היכלי גני הדר" בע"מ, ח.פ. 520000001. בעלי המניות בחברה הם חברת "מעיינות הצפון בע"מ", ח.פ. 520000002, המחזיקה ב-50% ממניות החברה, וחברת "רב-אופק נכסים והשקעות" בע"מ, ח.פ. 520000003, המחזיקה אף היא ב-50% ממניות החברה. מר יונתן שגיב ומר עידו לביא מונו כדירקטורים בחברה וכמנכ"לים משותפים.
לצורך מימוש הפעילות המשותפת שנקבעה בהסכם השותפות, חתמו הצדדים ביום 13.4.2022 על הסכם שכירות של הבניין ברחוב הצאלון 18 (להלן: "הסכם השכירות"). בהמשך הוסב ההסכם לחברת "היכלי גני הדר", אשר הייתה בעת החתימה על הסכם השכירות בשלבי הקמה. הבניין יועד להפעלת אולם שמחות, גני ילדים וקייטנות (להלן: "הבניין"). בהסכם השכירות נקבע, כי דמי השכירות החודשיים הבסיסיים יעמדו על סך של 25,000 ש"ח בתוספת מע"מ. נוסף על כך, הועמדה על ידי הצדדים ערבות בסך 100,000 ש"ח להבטחת קיום התחייבויות הצדדים על-פי ההסכם.
כפי שעולה מניתוח הנתונים הכספיים ששימשו את חוות הדעת, השיפוצים בבניין בוצעו בהתבסס על מימון שהועמד על ידי מר יונתן שגיב, באמצעות הלוואות בעלים על ידי מספר חברות פרטיות שבבעלותו. נוסף על כך, העמיד מר שגיב סכומים לצורך מימון הפעילות השוטפת של החברה. מצב זה יצר, מן הבחינה הכלכלית, פער מימוני בין חלקם היחסי של הצדדים בהשקעה לבין היקף המקורות שהועמדו בפועל על ידי כל אחד מהם. 
פער התשלומים בין הצדדים, כי שהדבר עולה מהנתונים הכספיים, שימש בסיס לחישוב יתרת ההתחשבנות הנטענת, בהנחה כי העמדת המימון העודף על ידי מר יונתן שגיב משקפת, מן הבחינה הכלכלית, העמדת מימון גם עבור חלקו היחסי של מר עידו לביא.
בהמשך, בתאריך 8.7.2024 חתמה חברת "היכלי גני הדר" (להלן: "המשכירה") על הסכם עם חברת "טוב-טעם יום ליום" בע"מ, ח.פ 520000004, (להלן: "השוכרת") חברה בבעלות חברת "מעיינות הצפון" בע"מ, אשר מחזיקה במניות חברת "היכלי גני הדר" על הסכם שכירות המשנה של הבניין (להלן: "הסכם שכירות המשנה"). במסגרת הסכם שכירות המשנה הוסדרו זכויות התפעול והשימוש בבניין ונקבע מנגנון תשלום חודשי, כמפורט בסעיפים 3 ו-8 להסכם זה. הסכם שכירות המשנה מומש באמצעות חברת "טוב-טעם יום ליום", השוכרת, שבה משמש עידו לביא כדירקטור. תקופת ההסכם הבסיסית שנקבעה היא מיום 20.6.2024 ועד ה-19.6.2025. ההסכם קבע מנגנון הארכה של תקופת השכירות. עוד קבע ההסכם כי הניהול והתפעול של הבניין יתבצע על ידי השוכרת באופן מלא, ובמסגרת זו תישא השוכרת בין היתר בתשלומי דמי השכירות של הבניין. ההסכם קבע כי עבור שכירות המשנה וקבלת זכויות הניהול והתפעול של הבניין, תשלם השוכרת דמי שכירות חודשיים של 100,000 ש"ח (להלן: "דמי שכירות המשנה") עבור תקופת השכירות הבסיסית וזאת בנוסף לכלל ההוצאות הנוגעות לתפעול הבניין. במסגרת זו נקבע שהשוכרת תעביר את מלוא דמי שכירות המשנה ישירות לחברת "רב-אופק נכסים והשקעות" בע"מ, חברה בבעלות מר יונתן שגיב, עבור החזר ההשקעה שרב-אופק ביצעה לצורך מימון עבודות שבוצעו בבניין, וזאת עד תום החזר ההלוואה. בהתאם להסכם, דמי שכירות המשנה שימשו כמנגנון להחזר ההשקעה העודפת שביצע מר יונתן שגיב לצורך מימון ההשקעות שנדרשו למימוש המיזם המשותף.
במהלך תקופת הסכם שכירות המשנה, ביקשו הצדדים לשנות את תנאי ההסכם. במסגרת זו נקבע בהליך בוררות בין הצדדים כי החל ממועד הבוררות, הסכם שכירות המשנה יעבור לאחריות של יונתן שגיב. 
בין הצדדים נתגלעו מחלוקות כספיות באשר לאופן ההתחשבנות ביניהם בכל הנוגע לאופן מימוש הסכם השותפות בין הצדדים, ובפרט ביחס לאופן ההחזר של הסכומים שנדרשו לצורך ביצוע ההשקעות המשותפות ובכלל זה לצורך שיפוץ הבניין ולצורך מימון פעילותו השוטפת, בהתבסס על חוסר איזון בהעמדת המקורות בהתאם לחלקם היחסי של הצדדים בפעילות המשותפת. בהמשך התעוררה סוגיה שנגעה לאופן מימוש הסכם שכירות המשנה.
נוכח שתי המחלוקות המרכזיות שהתעוררו, פנו הצדדים בשני מועדים שונים לשני הליכי בוררות נפרדים, בהתאם למנגנוני הבוררות שנקבעו בכל אחד מההסכמים שנחתמו ביניהם. הבוררות הראשונה עסקה בסוגיות הנוגעות להסכם השותפות, ואילו הבוררות השנייה עסקה בסוגיות הנוגעות להסכם שכירות המשנה.

מטרת חוות דעת זו היא לחשב, מן הבחינה הכלכלית, את יתרת ההתחשבנות בין הצדדים נכון לסוף שנת 2025, על בסיס שיעור אחזקותיהם, היקף ההזרמות שהועמדו בפועל, התשלומים שבוצעו, והוראות פסקי הבוררות הנוגעות לסוגיות ההתחשבנות בין הצדדים. חישוב זה יהווה בסיס להשלמת ביצוע האיזון בין הצדדים הנדרש לנוכח היווצרות פערי הזרמת כספים בפועל בהשוואה להזרמות שנדרשו בהתאם לחלקם היחסי באחזקות.

במסגרת גיבוש חוות הדעת הכלכלית נעשה שימוש בנתונים הבאים:
1. הסכם שותפות מיום 14.9.2021
2. חוזה שכירות מיום 13.4.2022
3. פסק בוררות מיום 8.10.2023 (להלן: "פסק הבוררות הראשון")
4. הסכם בין טוב-טעם יום ליום לבין היכלי גני הדר מיום 8.7.2024
5. פסק בוררות מיום 24.7.2025 (להלן: "פסק הבוררות השני")
6. מאזני בוחן של חברת "היכלי גני הדר" בע"מ לשנים 2022-2025
7. כרטסת הנהלת החשבונות של החברות בבעלות מר יונתן שגיב הנוגעות להשקעות בחברת "היכלי גני הדר" בע"מ לשנים 2022-2025:
· "מגדלי הצפון 2008" בע"מ
· "אולמי כרמל נכסים 2000" בע"מ
· "אולמי כרמל" בע"מ
· "אחזקות מגדלי הצפון" בע"מ
· "קווים טכנולוגיות" בע"מ
· "רב-אופק נכסים והשקעות" בע"מ
· "רב-אופק בדים" בע"מ
· "אשלים שירותי יבוא ויצוא" בע"מ
8. כרטסת הנהלת חשבונות של חברת "מגדלי הצפון 2008" בע"מ הנוגעת לחברת "טוב-טעם יום ליום" בע"מ.
9. תנועות בחשבון הבנק של חברת "היכלי גני הדר" בע"מ בשנים 2022-2025.
עיקרי הדברים
בין הצדדים התקיימה שותפות שוות זכויות וחובות, שלפיה כל אחד מהם היה אמור לשאת ב-50% מן המימון הנדרש למיזם. בפועל, מר יונתן שגיב הוא שנשא ברוב הנטל הכספי. מנגד, מר עידו לביא לא העמיד את חלקו המלא במימון, ולכן נוצר חוב איזון כלפי מר יונתן שגיב. 
מן המסמכים שנמסרו לעיוני עולה כי לצורך מימון ההשקעה והפעילות השוטפת של המיזם, הועמדו במהלך השנים 2022-2025, באמצעות חברות שבבעלות מר יונתן שגיב, סכומים מצטברים בסך 8,274,766 ש"ח. מנגד, בוצעו תשלומים באמצעות חברת 'טוב-טעם יום ליום' בע"מ בסך 1,539,921 ש"ח, אשר יוחסו לצורך התחשבנות בין הצדדים.
לאחר ניכוי תשלומים אלה, יתרת ההזרמה נטו עומדת על 6,734,845 ש"ח. בהנחה כי כל אחד מן הצדדים אמור היה לשאת ב-50% מן המימון, חלקו היחסי של מר עידו לביא בפער המימוני עומד על 3,367,423 ש"ח, לפני ריבית והצמדה.
על החוב הבסיסי יש להוסיף ריבית והצמדה למדד המחירים לצרכן, על-פי פסק הבוררות הראשון. בהתאם, יתרת החוב של מר עידו לביא כלפי מר יונתן שגיב מגיעה לסך של 4,284,529 ש"ח, נכון לסוף שנת 2025. 
בהתבסס על פסק הבוררות השני, יש לקזז סכום של 150,000 ש"ח מן החוב, בהתחשב בכך שהחל מאוגוסט 2025 נושא מר יונתן שגיב בעלות שכירות המשנה, ותשלומים אלה אמורים לשמש להפחתת חובו של מר עידו לביא כלפיו. 
לאחר קיזוז זה, יתרת החוב הנטענת של עידו לביא כלפי מר יונתן שגיב, נכון לסוף שנת 2025, עומדת על 4,134,529  ש"ח. 

ריכוז ממצאים עיקריים
	פריט
	סכום (ש"ח)

	סה"כ הזרמות מר יונתן שגיב באמצעות הלוואות בעלים בשנים 2022-2025
	8,274,766

	בניכוי: תשלומים ששולמו על ידי מר עידו לביא במסגרת הסכם שכירות המשנה
	(1,539,921)

	יתרת הזרמה נטו של מר יונתן שגיב כהלוואת בעלים לחברת "היכלי גני הדר".
	6,734,845

	חלקו של מר עידו לביא (50%)  לנוכח ההזרמה העודפת של מר יונתן שגיב
	3,367,423

	תוספת ריבית שנתית 6% והצמדה למדד, נכון לסוף שנת 2025
	4,284,529

	קיזוז חלקו היחסי של עידו לביא בהפעלה בהתאם לפסק הבוררות השני
	(150,000)

	יתרת חוב סופית — נכון לסוף שנת 2025
	4,134,529



מסקנה
בהתבסס על נתוני הכרטסות, פסקי הבוררות ותחשיב ריבית והצמדה רבעוני, עומד חובו של מר עידו לביא למר יונתן שגיב על סך של 4,134,529 ש"ח נכון לסוף שנת 2025.















בחינה כלכלית של פסקי הבוררות
הצגת פסקי הבוררות
פסק הבוררות הראשון
חילוקי הדעות בין הצדדים בנוגע לאופן מימוש הסכם השותפות בין מר יונתן שגיב לבין מר עידו לביא במסגרת חברת "היכלי גני הדר" והשותפות ביניהם, בנוגע להיבטים כספיים, הובילו למינוי בורר מוסכם, כפי שנקבעכפי שנקבע בהסכם השותפות, במטרה שיפסוק בין הצדדים. הבוררות נבעה מהמחויבות שנקבעה בין הצדדים להבטיח כי כל צד יעמיד את מלוא חלקו היחסי לצורך מימון הפעילות ולהביא לאורך זמן לאיזון בהעמדת המקורות, ככל שצד אחד בפעילות יעמיד מקורות עודפים ביחס לצד השני. 
הסוגיות הכספיות שנדונו בבוררות היו:
1. החזר הלוואת בעלים למר יונתן שגיב
2. תשלום ריבית על הלוואת הבעלים
3. שכרו של מר עידו לביא ואחריות ניהול הפעילות
4. חלוקת רווחים בין הצדדים
5. ערבות מר עידו לביא על כיסוי 50% מההשקעה של מר יונתן שגיב
פסק הבוררות קבע את ההסדרים הבאים:
1. הלוואת בעלים שהעמיד מר יונתן שגיב לחברת "היכלי גני הדר" באמצעות חברות בבעלותו וכספים אישיים יוחזרו לו במהלך תקופה של 5 שנות החזר, מתוך רווחי הפעילות המשותפת.
2. על הלוואת הבעלים תשולם ריבית שנתית של 6% צמודה למדד מיום העמדת ההלוואה.
3. נקבע הסדר שיבטיח תשלום שכר למר עידו לביא, ככל שהיקף הרווחים מהפעילות יאפשר זאת.
4. הפעילות תנוהל על ידי מר עידו לביא.
5. הרווחים העודפים לאחר החזר הלוואות בעלים ותשלום שכר למר עידו לביא יחולקו באופן שווה בין הצדדים.
6. עידו לביא יעמיד ערבות לכיסוי חלקו בהשקעה ככל שלא תכוסה מהרווחים של החברה בהתבסס על מתווה התשלומים שנקבע בפסק הבוררות.
פסק הבוררות השני
פסק הבוררות השני עסק באופן יישומו של הסכם שכירות המשנה שנחתם בין חברת "טוב-טעם יום ליום" לבין חברת "היכלי גני הדר", אשר נועד לממן, בין השאר, את הלוואת הבעלים שהעמיד מר יונתן שגיב לחברת "היכלי גני הדר" לצורך מימון ההשקעות והפעילות השוטפת. 
הצורך בבוררות נבע מהסיבות הבאות:
1. חברת טוב-טעם יום ליום, באמצעות מר עידו לביא, הודיעה כי אין ברצונה להמשיך לשאת בדמי שכירות המשנה של 100,000 ש"ח, אשר שימשו להחזר הלוואת הבעלים של מר יונתן שגיב, ולפיכך בכוונתה לבטל את האופציה הקבועה בהסכם ולהביא להפסקת ההתקשרות בעיצומה של תקופת השכירות.
2. שני הצדדים הסכימו כי טובת העסק מחייבת שהבניין ימשיך להיות מופעל על ידי אחד מהצדדים.
לפיכך נקבע בהליך הבוררות מנגנון התמחרות בין הצדדים שבמסגרתו תועבר הפעלת הנכס לצד שיציע את דמי השכירות הגבוהים ביותר. מר יונתן שגיב הציע עבור הזכות לנהל את הפעילות סכום גבוה יותר אשר הסתכם ב-60,000 ש"ח בחודש. בהתאם, נקבע שהפעלת הנכס הועברה, החל מ-25.7.2025 לאחריותו בכפוף לכך שרמת השיווק והתחזוקה תישמר ברמה שהייתה נהוגה טרם העברת האחריות. בהתאם לכך נושא מר יונתן שגיב החל מאוגוסט בדמי שכירות משנה אשר ישמשו למימון החזר הלוואת הבעלים שהועמדה על ידו לצורך מימון פעילות "היכלי גני הדר".
מושא ההסדרה בכל בוררות 
פסק הבוררות הראשון עוסק בסוגיות כלכליות הנוגעות לאופן מימוש הסכם השותפות שנחתם בין מר יונתן שגיב לבין מר עידו לביא. הבוררות התמקדה בשלוש סוגיות מרכזיות:
הסוגייה הראשונה והמרכזית עסקה בקביעת מנגנון להבטחת החזר הלוואות הבעלים שהעמיד מר יונתן שגיב. נקבע כי הלוואת הבעלים תוחזר בפריסה של 5 שנים והיא תישא בריבית. נקבע כי לצורך הבטחת החזר הלוואת הבעלים, כל רווח של עד 100,000 ש"ח לחודש מהפעילות ישמש להחזר הלוואת הבעלים. כן נקבע כי מר עידו לביא יעמיד ערבות לכיסוי חלקו היחסי בהלוואת הבעלים, על מנת להבטיח את תשלום חובו למר יונתן שגיב, ככל שהרווח שינבע מהפעילות השוטפת לא יאפשר לכסות את מלוא יתרת ההלוואה.
הסוגייה השנייה עסקה באופן ניהול הפעילות המשותפת ובנוגע לשכר שישולם למר עידו לביא במסגרת האחריות הניהולית שהוטלה עליו. נקבע כי שכר עבודה ישולם בחודשים שבהם הרווח מהפעילות יעלה על 100,000 ש"ח לחודש.
הסוגייה השלישית עסקה בחלוקת רווחים בין הצדדים. נקבע כי לאחר כיסוי החזר הלוואת הבעלים ותשלום שכר הניהול, יחולק הרווח העודף בחלקים שווים בין הצדדים.
פסק הבוררות השני עוסק באופן מימוש הסכם שכירות המשנה שנחתם בין "טוב-טעם יום ליום" לבין "היכלי גני הדר". הסכם שכירות המשנה נועד להבטיח, בין השאר, את החזר הלוואת הבעלים שהעניק מר יונתן שגיב לצורך מימון הפעילות של חברת "היכלי גני הדר" והוא נוגע לאופן ההפעלה של הבניין שמחזיקים בו מר יונתן שגיב ומר עידו לביא במשותף.  
הגם שהסכם השותפות בין הצדדים יוצר את המיזם המשותף ומגדיר את חלוקת הסיכונים בין הצדדים ואילו הסכם שכירות המשנה מסדיר אופן התפעול של הבניין, שני ההסכמים עוסקים בין היתר בצורך להעמיד מקורות מימון נדרשים באופן שוויוני, ובמחויבות ההדדית להבטיח שוויוניות זו. מבחינה כלכלית, שני ההסכמים משתלבים במנגנון ההתחשבנות שבין הצדדים בכל הנוגע למימון הפעילות ולהחזר הלוואת הבעלים שהעניק מר יונתן שגיב לצורך ביצוע ההשקעות הנדרשות ולצורך מימון הפעילות השוטפת.




















הערכת יתרת החוב 
מתודולוגיה לבחינת היקף החוב
לצורך מימוש הפעילות המשותפת בפעילות חברת "היכלי גני הדר" נדרשו השקעות לביצוע התאמת הבניין לשימוש שלו הוא יועד- הקמה והפעלה של גני ילדים ואולמות שמחה והעמדת מקורות למימון הפעילות השוטפת.
המקורות הכספיים שנדרשו לצורך כך הועמדו במלואם על ידי חברות בבעלות מר יונתן שגיב במסגרת של הלוואת בעלים שניתנה על ידו. מצב זה יצר, מן הבחינה הכלכלית, פער מימוני בין הצדדים בכל הנוגע להעמדת המקורות הנדרשים, בהתבסס על פער שנוצר בין שיעור האחזקה היחסי של כל אחד מהשותפים בפעילות לבין חלקם היחסי של כל אחד מהצדדים במקורות הכספיים שהועמדו לצורך מימון הפעילות. במסגרת זו העמיד למעשה מר יונתן שגיב הלוואה למר עידו לביא בהיקף המשקף את יתרת ההתחשבנות הנובעת מהעמדת המימון העודף.  
בחינת גובה החוב של מר עידו לביא למר יונתן שגיב לנוכח יתרת ההתחשבנות הנובעת מהעמדת המימון העודף תתבצע במספר שלבים:
שלב 1: בחינת סך ההזרמות שבוצעו על ידי מר יונתן שגיב באמצעות החברות בבעלותו.
שלב 2: הפחתת התשלומים שהועברו על ידי מר עידו לביא בהתבסס על הסכם שכירות המשנה.
שלב 3: הצגת יתרת המקורות נטו שהועמדו על ידי מר יונתן שגיב אשר משקפים את כלל המקורות שהועמדו על ידו, בניכוי הסכומים שהועברו על ידי מר עידו לביא.
שלב 4: ביצוע איזון בין הצדדים, בהתבסס על המקורות נטו שהועמדו על ידי מר יונתן שגיב ועל חלקו של כל צד בפעילות. בהתבסס על כך שכל צד מחזיק ב-50% מהחברה, יוחס למר עידו לביא מחצית מהיקף ההזרמות נטו שהועמדו על ידי מר יונתן שגיב במסגרת הלוואת הבעלים שהוא העמיד לטובת הפעילות של חברת "היכלי גני הדר" כהלוואה בין הצדדים המשקפת את יתרת ההתחשבנות הנובעת מהעמדת המימון העודף.
שלב 5: בהתבסס על פסק הבוררות הראשון, ליתרת ההתחשבנות הנובעת מהעמדת המימון העודף שהעמיד מר יונתן שגיב, מתווספים הפרשי הצמדה וריבית. 
שלב 6: מסך החוב של מר עידו לביא למר יונתן שגיב הופחת חלקו היחסי של מר עידו לביא בהכנסות הנובעות מהתשלום שנקבע ביחס לזכות ההפעלה של הבניין. סכום זה נגזר מן התמורה החודשית שנקבעה בפסק הבוררות השני בגין זכות ההפעלה של הבניין, והוא משמש להפחתת יתרת ההתחשבנות הנובעת מהעמדת המימון העודף על ידי מר יונתן שגיב. 
נתוני בסיס
הפעילות הכספית של חברת 'היכלי גני הדר', שבמסגרתה התבצעה הפעילות המשותפת, החלה ביום 9.5.2022. בהמשך נפתח חשבון בנק על שם החברה (נספח א' מציג את התנועות שהתבצעו בחשבון הבנק).
במהלך השנים 2022-2025 הזרימו חברות בבעלות של מר יונתן שגיב את מלוא הסכומים שנדרשו למימון ההשקעה בבניין ולמימון פעילות שוטפת הנוגעת למיזם. ההזרמות, אשר היוו הלוואת בעלים שהעניק מר יונתן שגיב לחברת "היכלי גני הדר" בוצעו על ידי מספר חברות בבעלותו של מר יונתן שגיב:
· "מגדלי הצפון 2008" בע"מ
· "אולמי כרמל נכסים 2000" בע"מ
· "אולמי כרמל" בע"מ
· "אחזקות מגדלי הצפון" בע"מ
· "קווים טכנולוגיות" בע"מ
· "רב-אופק נכסים והשקעות" בע"מ
· "רב-אופק בדים" בע"מ
· "אשלים שירותי יבוא ויצוא" בע"מ
ההיקף המצטבר של ההזרמות, אשר בוצעו באמצעות חברת "היכלי גני הדר" הסתכם ב-8,274,766 ש"ח.
במהלך השנים 2024-2025 העביר מר עידו לביא תשלומים לצורך החזר של חלק מהלוואות הבעלים שהעמיד מר יונתן שגיב, וזאת בהתאם להסכם שכירות משנה שנחתם בין הצדדים. במסגרת זו הועברו על ידי מר עידו לביא תשלומים באמצעות חברת "טוב-טעם יום ליום" לחברת "מגדלי הצפון 2008" לצורך כיסוי חלק מחלקו היחסי בהשקעה במיזם המשותף. במהלך השנים 2024-2025 הוזרם על ידי "טוב-טעם יום ליום" סכום של 1,539,921 ש"ח.
יתרת הלוואת הבעלים שהעמיד מר יונתן שגיב בהתבסס על היקף ההזרמות שבוצעו על ידו ובניכוי התשלומים שבוצעו על ידי חברת "טוב-טעם יום ליום" לצורך כיסוי חלקי של חלקו העודף של מר יונתן שגיב בפעילות המשותפת, עומדת על 6,734,845 ש"ח נטו.

לוח 1 מפרט את התנועות הכספיות המצטברות בכל שנה, שבוצעו במהלך השנים 2022-2025 בחברות של מר יונתן שגיב בנוגע להזרמות ולהלוואות הבעלים שהועמדו על ידו, לחברת "היכלי גני הדר" בש"ח.

מבנה האחזקות בחברת "היכלי גני הדר" מבוסס על אחזקות בשיעור של 50% באמצעות חברה בבעלותו של מר יונתן שגיב ועל אחזקות בשיעור של 50% באמצעות חברה בבעלותו של מר עידו לביא. בהתבסס על יתרת ההזרמה של מר יונתן שגיב ועל מבנה האחזקות בשיעור 50%–50%, חושב חלקו היחסי של מר עידו לביא. בהתאם, יתרת ההתחשבנות הנובעת מהעמדת המימון העודף על ידי מר יונתן שגיב, מסתכמת ב-3,367,423 ש"ח.
לוח 2 מפרט את התנועות הכספיות המצטברות בכל רבעון, שבוצעו במהלך השנים 2022-2025 בחברות של מר יונתן שגיב בנוגע להזרמות לצורך העמדת הלוואת הבעלים לחברת "היכלי גני הדר" בש"ח.

חישוב יתרת החוב
חישוב החוב של מר עידו לביא למר יונתן שגיב מבוסס על שני מרכיבים:
1. הערכת היקף ההזרמה העודפת שבוצעה על ידי מר יונתן שגיב
בהתבסס על מבנה הבעלות בפעילות המשותפת, כל צד היה אמור להעמיד 50% מהמקורות הכספיים למימון ההשקעה בבניין ולמימון הפעילות. 
בעת היווצרות פערים בין ההזרמה הנדרשת על ידי הצדדים, בהתבסס על החלק היחסי באחזקות בפעילות לבין היקף ההזרמה בפועל, נוצר חוב של הצד שהזרים פחות מהנדרש לצד שהזרים יותר מהנדרש. במצב זה נדרשת פעולת איזון בין הצדדים.  
יתרת ההזרמה הכוללת נטו שבוצעה על ידי מר יונתן שגיב במהלך השנים 2022-2025 עומדת כאמור על 6,734,845 ש"ח.
בהתבסס על חלקו היחסי של מר עידו לביא בפעילות המשותפת, עומדת ההזרמה הנדרשת מצידו, לאחר הפחתת הסכומים ששולמו באמצעות "טוב-טעם יום ליום", לצורך כיסוי חלק מהחוב שלו למר יונתן שגיב על סך של 3,367,423 ש"ח. סכום זה מהווה את יתרת ההתחשבנות בין מר יונתן שגיב לבין מר עידו לביא לנוכח העמדת המימון העודף, כמפורט בהערה 1 בלוח 3.
2. התאמת היקף החוב 
פסק הבוררות הראשון משמש בסיס לחישוב ריבית והצמדה על רכיב המימון העודף שהועמד בפועל. בהתאם, הלוואת הבעלים שהועמדה על ידי מר יונתן שגיב תישא בריבית שנתית של 6% והיא תהיה צמודה למדד המחירים לצרכן מיום העמדת המימון העודף. 
יתרת ההתחשבנות הנובעת מהעמדת המימון העודף נושאת ריבית והצמדה בהתאם למועדי היווצרותה. בהתאם לכך בוצעה במסגרת התחשיב התאמת החוב לשינויים במדד המחירים לצרכן ויתרת החוב עודכנה בהתאם לשיעור הריבית שנקבע.
מטעמי נוחות התחשיב בוצע בפריסה רבעונית, באופן שבכל רבעון נבחן הפער בין התשלום בפועל לתשלום הנדרש ונבחן השינוי במדד המחירים לצרכן. ליתרת המימון העודף שנוצר ולהלוואה שניתנה למר עידו לביא בהתאם, התווספה ריבית רבעונית של 1.5%.
בהתבסס על העקרונות שנקבעו בפסק הבוררות, עומד סך החוב לאחר ריבית והצמדה על סכום של 4,284,529 ש"ח, נכון לסוף שנת 2025, כמפורט בהערה 2 בלוח 3.

לוח 3 מפרט את חלקו של מר עידו לביא בהשקעה המשותפת ואת יתרת החוב לאחר ריבית והצמדה בש"ח:

מהחוב האמור יש לקזז סכום של 150,000 ש"ח, בהתאם לפסק הבוררות השני אשר קבע כי החל מחודש אוגוסט 2025 מר יונתן שגיב נושא בעלות שכירות המשנה, באופן שהסכום שהוא התחייב לשלם במסגרת זו ישמש להקטנת חובו של מר עידו לביא כלפיו. בפסק הבוררות השני נקבע כי בגין הזכות להפעיל את הבניין ישלם מר יונתן שגיב תשלום חודשי של 60,000 ש"ח לקופת חברת "היכלי גני הדר". בהתבסס על מבנה האחזקות בחברה, יוחסו, לצורכי חוות דעת זו, 50% מן ההכנסות לחלקו היחסי של מר עידו לביא, באופן שהכנסות אלו ישמשו להפחתת החוב שלו בגין המימון העודף שבוצע על ידי מר יונתן שגיב.
בהתאם, יתרת החוב של מר עידו לביא לנוכח המימון העודף שבוצע על ידי מר יונתן שגיב, כולל ריבית והצמדה, נכון לסוף שנת 2025 מסתכמת ב-4,134,529 ש"ח.
מרכיבים לביצוע תחשיב החוב
התחשיב לבחינת היקף החוב של מר עידו לביא לנוכח ההזרמה העודפת של מר יונתן שגיב באמצעות החברות בבעלותו התבסס על המרכיבים המפורטים להלן:
א' -  יתרת השקעה מצטברת
יתרת השקעה מצטברת מבוססת על נתוני הכרטסות של החברות בבעלות מר יונתן שגיב הנוגעות לפעילות חברת "היכלי גני הדר" ועל נתוני כרטסת חברת "טוב-טעם יום ליום" הנוגעות לחברת "היכלי גני הדר". הכרטסת מפרטת את כל התנועות – הפקדות לחשבון חברת "היכלי גני הדר" והזרמות מצד מר עידו לביא שבוצעו במהלך השנים 2022-2025. נספח ב' מפרט את הכרטסות של כלל החברות, הנוגעות לתנועות הכספיות בחברת "היכלי גני הדר".
ב' -  חלק מר עידו לביא
הערכת ההלוואה שהעמיד מר יונתן שגיב למר עידו לביא, בהתבסס על המימון העודף, מבוססת על ניתוח התנועות הרבעוניות נטו, המביא בחשבון, לגבי כל רבעון את הזרמות שבוצעו על ידי מר יונתן שגיב ואת ההזרמות שבוצעו על ידי מר עידו לביא. במסגרת זו נבחנה ביחס לכל רבעון יתרת ההזרמה העודפת שבוצעה על ידי מר יונתן שגיב אשר משקפת את ההזרמה נטו שבוצעה על ידו, בשים לב להיקף ההזרמה הכוללת שבוצעה על ידי החברות בבעלותו, בניכוי ההזרמה שבוצעה על ידי מר עידו לביא באמצעות חברת "טוב-טעם יום ליום".
קביעת חלקו של מר עידו לביא בהלוואת הבעלים שהעמיד מר יונתן שגיב נגזרה מחלקו באחזקות, אשר עומד על 50%. בהתאם לצורך ביצוע איזון בהשקעות בין הצדדים, על מנת להבטיח שכל צד יעמיד את המקורות הנדרשים למימון הפעילות לפי חלקו באחזקות, נזקפו לחובת מר עידו לביא 50% מההיקף הכולל של ההזרמות נטו שבוצעו על ידי מר יונתן שגיב.
ג' – שיעור שינוי המדד
בהתאם לפסק הבוררות, חלקו של מר עידו לביא בהזרמות שבוצעו על ידי מר יונתן שגיב לצורך העמדת הלוואת הבעלים לחברת "היכלי גני הדר" יוצמד למדד המחירים. בהתאם, יתרת החוב בכל רבעון הוצמדה לשינויים במדד המחירים במהלך אותו הרבעון.
ד' – ריבית רבעונית
פסק הבוררות קבע כי יתרת החוב של מר עידו לביא, אשר נגזרת מהיקף ההזרמה העודפת של מר יונתן שגיב, תישא ריבית שנתית בשיעור של 6%. בהתבסס על החישוב הרבעוני עליו מבוססת חוות הדעת, ליתרת החוב נוספה ריבית רבעונית בשיעור 1.5%, אשר משקפת רבע משיעור הריבית שנקבע בפסק הבוררות.
ה' – עדכון רבעוני
העדכון הרבעוני מבוסס על יתרת החוב, אשר נגזרת מהפער במהלך כל רבעון בין היקף ההזרמה הנדרש בהתבסס על שיעור האחזקות בפעילות לבין ההזרמות בפועל. העדכון בכל רבעון משקף את ההתאמה של הפער הרבעוני בהזרמות כאמור, בהתאם לשיעור השינוי במדד המחירים לצרכן ולשיעור הריבית הרבעוני.
ו' – הצמדת יתרת החוב
הצמדת יתרת החוב היא עדכון הקרן בשיעור שינוי המדד בתוספת הריבית על יתרת החוב. ההצמדה משקפת את התוספת בכל רבעון שאמור מר עידו לביא לשלם, לנוכח השינוי במדד המחירים לצרכן והריבית הרבעונית שבה הוא אמור לשאת בגין ההלוואה שהעמיד לו מר יונתן שגיב במסגרת המימון העודף.
ז' – הצמדה מצטברת
הצמדה מצטברת היא סיכום של כלל ההצמדות ותשלומי הריבית הנדרשים על בסיס יתרת החוב בכל רבעון של מר עידו לביא בגין ההלוואה שהועמדה לו על ידי מר יונתן שגיב.
ח' – יתרת חוב מצטברת בתוספת ריבית והצמדה
יתרת חוב מצטברת בתוספת ריבית והצמדה בוחנת את יתרת החוב של מר עידו לביא בסוף כל רבעון בגין ההזרמה העודפת של מר יונתן שגיב, בהתבסס על ההזרמה העודפת בכל רבעון ובתוספת ההצמדה והריבית ביחס לכל רבעון.
בהתאם, יתרת החוב של מר עידו לביא כלפי מר יונתן שגיב, בגין המימון העודף מסתכמת בסוף שנת 2025, כאמור ב-4,284,529 ש"ח.

לוח 1 מפרט את התנועות הכספיות המצטברות בכל שנה, שבוצעו במהלך השנים 2022-2025 בחברות של מר יונתן שגיב בנוגע להזרמות לצורך העמדת הלוואת הבעלים לחברת "היכלי גני הדר" בש"ח:

לוח 3 מפרט את המרכיבים שעל בסיסם בוצע חישוב יתרת החוב של מר עידו לביא, בהתבסס על היקף ההשקעה העודפת של מר יונתן שגיב בתוספת ריבית והצמדה, את חלקו של מר עידו לביא בהשקעה המשותפת ואת יתרת החוב לאחר ריבית והצמדה בש"ח:

סיכום
חוות דעת זו בחנה את ההתחשבנות הכספית בין מר יונתן שגיב לבין מר עידו לביא בקשר להשקעה המשותפת בפעילות חברת “היכלי גני הדר” בע"מ. 
מן הבחינה הכלכלית, הבדיקה מצביעה על פער מימוני מהותי. במהלך השנים 2022-2025 הועמדו לצורך מימון ההשקעה בבניין ולצורך מימון הפעילות השוטפת סכומים מהותיים באמצעות מר יונתן שגיב והחברות שבבעלותו, בהיקף מצטבר של 8,274,766 ש"ח. מנגד, באמצעות חברת “טוב-טעם יום ליום” בוצעו תשלומים בסך 1,539,921 ש"ח, אשר הופחתו מן ההזרמות האמורות.
לאחר הפחתת הסכומים ששולמו כאמור, היתרה נטו של ההזרמות העודפות, אשר נועדו לצורך העמדת הלוואות בעלים למימון הפעילות המשותפת, הסתכמה ב-6,734,845 ש"ח. בשים לב לכך שהצדדים החזיקו בחלקים שווים בפעילות המשותפת, חלקו היחסי של מר עידו לביא ביתרה זו, לנוכח המימון העודף שבוצע על ידי מר יונתן שגיב, עומד על 3,367,423 ש"ח. 
בהתאם לעקרונות שנקבעו בפסק הבוררות הראשון, עודכנה יתרה זו בתוספת הפרשי הצמדה למדד המחירים לצרכן וריבית שנתית בשיעור 6%, בחישוב רבעוני, כך שסך החוב עמד נכון לסוף שנת 2025 על 4,284,529 ש"ח. 
לאחר חישוב רכיב הקרן בתוספת ריבית והצמדה, מסכום החוב של מר עידו לביא הופחת רכיב הקיזוז הנגזר מחלקו היחסי (50%) בתמורה שנקבעה בפסק הבוררות השני עבור זכות הפעלת הבניין, בסך 150,000 ₪ (60,000 ₪ לחודש × 5 חודשים × 50%).
המסקנה הכלכלית העולה מן הבדיקה היא כי קיים פער מימוני מהותי בין חלקו היחסי של מר עידו לביא בהשקעה המשותפת לבין הסכומים שהועמדו בפועל לצורך מימושה, וכי פער זה מתבטא ביתרת חוב מחושבת כמפורט לעיל.
על יסוד המסמכים והנתונים שנמסרו לעיוני, ובהתאם להנחות העבודה המתוארות בחוות דעת זו, יתרת ההתחשבנות הכלכלית הנטענת של מר עידו לביא כלפי מר יונתן שגיב עומדת, נכון ליום 31.12.2025, על סך 4,134,529 ש"ח.



















נספחים
נספח א' - פירוט התנועות בחשבון הבנק של חברת "היכלי גני הדר"







































נספח ב' – כרטסות החברות הנוגעות לפעילות חברת "היכלי גני הדר"








































[image: ]נספח ג' – השינויים במדד המחירים לצרכן במהלך השנים 2022-2025








































נספח ד' – מערך ההסכמים בין הצדדים 








































נספח ה' –  פסקי הבוררות – פסק הבוררות הראשון ופסק הבוררות השני

חברה 2022 2023 2024 2025 כ"סה

דניאל טביבי 1,272,767 3,053,873 178,831 362,639 4,868,109

אברהם כהן 540,000 999,921 1,539,921

יתרה 1,272,767 3,053,873 -361,169 -637,282 3,328,188

דניאל טביבי 74,937 74,937

אברהם כהן

יתרה 74,937 74,937

דניאל טביבי 610,105 610,105

אברהם כהן

יתרה 610,105 610,105

דניאל טביבי 24,365 207,981 76,483 308,829

אברהם כהן

יתרה 24,365 207,981 76,483 308,829

דניאל טביבי 60,248 60,248

אברהם כהן

יתרה 60,248 60,248

דניאל טביבי 147,605 1,731,366 33,001 1,911,972

אברהם כהן

יתרה 147,605 1,731,366 33,001 1,911,972

דניאל טביבי 5,000 10,000 12,000 27,000

אברהם כהן

יתרה 5,000 10,000 12,000 27,000

דניאל טביבי 85,000 282,831 37,000 8,735 413,566

אברהם כהן

יתרה 85,000 282,831 37,000 8,735 413,566

דניאל טביבי 1,529,737 6,026,341 335,315 383,374 8,274,766

אברהם כהן 540,000 999,921 1,539,921

יתרה 1,529,737 6,026,341 -204,685 -616,547 6,734,845

חדשנית בדים

מתנאל

כ"סה

ריכוז תנועות כספיות שנתי בחברות של דניאל טביבי - 1 לוח 

אחזקות מגדלי 

אמריקנה

אינטנס

חדשנית נכסים

מגדלי אמריקנה

2אולמי בון טון 

אולמי בון טון

הערה 2022 2023 2024 2025

1 חלק אברהם כהן 764,868 3,778,039 3,675,696 3,367,423

2 יתרה לאחר רבית והצמדה 799,810 4,053,381 4,301,334 4,284,529

ריכוז חוב אברהם כהן - 3 לוח 

חברה שנה

רבעון 1 2 3 4 1 2 3 4 1 2 3 4 1 2 3 4

דניאל טביבי 129,718 693,497 449,552 547,000 1,275,617 814,042 417,214 -56,316 101,736 70,000 63,410 46,646 110,780 117,200 88,013

אברהם כהן 240,000 300,000 605,841 394,080

יתרה 129,718 693,497 449,552 547,000 1,275,617 814,042 417,214 -56,316 101,736 -170,000 -236,590 -559,195 -283,300 117,200 88,013

דניאל טביבי 73,657 1,280

אברהם כהן

יתרה 73,657 1,280

דניאל טביבי 473,290 123,001 13,814

אברהם כהן

יתרה 473,290 123,001 13,814

דניאל טביבי 19,946 3,660 759 91,050 113,050 3,881 44,956 31,527

אברהם כהן

יתרה 19,946 3,660 759 91,050 113,050 3,881 44,956 31,527

דניאל טביבי 59,670 578

אברהם כהן

יתרה 59,670 578

דניאל טביבי 49,392 4,363 93,850 562,677 160,000 645,000 363,689 33,001

אברהם כהן

יתרה 49,392 4,363 93,850 562,677 160,000 645,000 363,689 33,001

דניאל טביבי 5,000 10,000 12,000

אברהם כהן

יתרה 5,000 10,000 12,000

דניאל טביבי 85,000 31,900 126 247,484 3,322 37,000 8,735

אברהם כהן

יתרה 85,000 31,900 126 247,484 3,322 37,000 8,735

דניאל טביבי 199,056 786,520 544,161 1,705,917 1,637,400 1,880,526 802,498 35,640 101,736 101,527 96,411 55,381 110,780 129,200 88,013

אברהם כהן 240,000 300,000 605,841 394,080

יתרה 199,056 786,520 544,161 1,705,917 1,637,400 1,880,526 802,498 35,640 101,736 -138,473 -203,589 -550,460 -283,300 129,200 88,013

כ"סה

טבלת תנועות כספיות רבעוני בחברות של דניאל טביבי - 2 לוח 

אינטנס

חדשנית נכסים

חדשנית בדים

מתנאל

אולמי בון טון

אחזקות מגדלי 

אמריקנה

2022 2023 2024 2025

מגדלי אמריקנה

2אולמי בון טון 

חברה שנה

הערה תנועה רבעון 1 2 3 4 1 2 3 4 1 2 3 4 1 2 3 4

'א יתרת השקעה מצטברת 199,056 985,576 1,529,737 3,235,654 4,873,054 6,753,580 7,556,078 7,591,718 7,693,454 7,554,981 7,351,393 6,800,932 6,517,632 6,646,832 6,734,845

'ב חלק אברהם כהן 50% 99,528 492,788 764,868 1,617,827 2,436,527 3,376,790 3,778,039 3,795,859 3,846,727 3,777,491 3,675,696 3,400,466 3,258,816 3,323,416 3,367,423

'ג שיעור שינוי מדד 1.8% 1.0% 1.0% 1.2% 1.0% 0.7% 0.1% 1.0% 1.1% 1.3% -0.2% 1.1% 1.1% 0.5% 0.0%

'ד רבית רבעונית 1.50% 1.50% 1.50% 1.50% 1.50% 1.50% 1.50% 1.50% 1.50% 1.50% 1.50% 1.50% 1.50% 1.50% 1.50% 1.50%

'ה עדכון רבעוני 1.03 1.03 1.03 1.03 1.03 1.02 1.02 1.03 1.03 1.03 1.01 1.03 1.03 1.02 1.02

'ו הצמדת יתרת חוב 3,311 12,394 19,236 43,973 61,279 74,644 60,505 95,466 100,650 106,506 47,674 88,973 85,267 66,718 50,511

'ז הצמדה מצטברת 3,311 15,705 34,941 78,914 140,193 214,836 275,342 370,808 471,457 577,964 625,637 714,611 799,877 866,595 917,106

'ח

יתרה חוב מצטברת 

בתוספת רבית והצמדה

102,839 508,493 799,810 1,696,741 2,576,719 3,591,626 4,053,381 4,166,667 4,318,184 4,355,454 4,301,334 4,115,077 4,058,694 4,190,011 4,284,529

ניתוח יתרת החוב מצטברת  של אברהם כהן לדניאל טביבי - 4 לוח 

2022 2023 2024 2025

שנה חודש )נקודות(ערך המדד  )%(שינוי חודשי 

2022 ינואר 102.8 +0.2%

2022 פברואר 103.5 +0.7%

2022 מרץ 104.1 +0.6%

2022 אפריל 104.9 +0.8%

2022 מאי 105.5 +0.6%

2022 יוני 105.9 +0.4%

2022 יולי 107.1 +1.1%

2022 אוגוסט 106.8 -0.3%

2022 ספטמבר 107.0 +0.2%

2022 אוקטובר 107.6 +0.6%

2022 נובמבר 107.7 +0.1%

2022 דצמבר 108.0 +0.3%

2023 ינואר 102.3 +0.3%

2023 פברואר 102.8 +0.5%

2023 מרץ 103.2 +0.4%

2023 אפריל 104.0 +0.8%

2023 מאי 104.2 +0.2%

2023 יוני 104.2 0.0%

2023 יולי 104.5 +0.3%

2023 אוגוסט 105.0 +0.5%

2023 ספטמבר 104.9 -0.1%

2023 אוקטובר 105.4 +0.5%

2023 נובמבר 105.1 -0.3%

2023 דצמבר 105.0 -0.1%

2024 ינואר 105.0 0.0%

2024 פברואר 105.4 +0.4%

2024 מרץ 106.0 +0.6%

2024 אפריל 106.9 +0.8%

2024 מאי 107.1 +0.2%

2024 יוני 107.2 +0.1%

2024 יולי 107.8 +0.6%

2024 אוגוסט 108.8 +0.9%

2024 ספטמבר 108.6 -0.2%

2024 אוקטובר 109.1 +0.5%

2024 נובמבר 108.7 -0.4%

2024 דצמבר 108.4 -0.3%

2025 ינואר 101.5 +0.6%

2025 פברואר 101.5 0.0%

2025 מרץ 102.0 +0.5%

2025 אפריל 103.1 +1.1%

2025 מאי 102.8 -0.3%

2025 יוני 103.1 +0.3%

2025 יולי 103.5 +0.4%

2025 אוגוסט 104.2 +0.7%

2025 ספטמבר 103.6 -0.6%

2025 אוקטובר 104.1 +0.5%

2025 נובמבר 103.6 -0.5%

2025 דצמבר 103.6 0.0%

2025דצמבר  – 2022ינואר | ישראל – מדד המחירים לצרכן 

2025דצמבר  – 2022פ נתוני מדד ינואר "עובד ע|    )ס"הלמ(הלשכה המרכזית לסטטיסטיקה : מקור

5.3%: +שינוי שנתי  |  2022שנת 

3.0%: +שינוי שנתי  |  2023שנת 

3.2%: +שינוי שנתי  |  2024שנת 

2.7%: +שינוי שנתי  |  2025שנת 

